**Моето училище - преди и сега**

 Аз съм ученик от 4 клас. Моето училище се намира в град Смядово. Носи името на светите братя Кирил и Методий, които са създателите на българската азбука.

 Преди пандемията с covid-19 уроците бяха по-лесни, госпожите ни обясняваха материала подробно. Играехме свободно на открито, беше по-забавно с приятели и съученици, когато играехме мачове. Чувствах се по-добре и ми беше по-интересно .

 Сега по-време на извънредното положение часовете са по 20 минути. Всички носят маски извън домовете си.

Даниел Димитров 4а клас

СУ “Св. св. Кирил и Методий“ гр. Смядово

 **Моето училище - преди и сега**

 Казвам се Живко и съм ученик от IVа клас. Уча в град Смядово в училище, което носи името на Кирил и Методий – създателите на славянската азбука.

 Преди пандемията, която засегна целия свят, хората бяха щастливи и водиха нормален спокоен живот. Ние, учениците, спокойно посещавахме занятията в училище. Когато ходихме на училище бяхме много весели и щастливи. Играхме футбол, виждахме се с приятелите си, разговаряхме по различни теми и се шегувахме помежду си.

Поради извънредното положение в България си останахме вкъщи и започнахме да учим онлайн. Много ми липсва училището и моите приятели.

 Надявам се да мине пандемията и нормално да започнем учебната година на 15 септември.

Живко Живков 4а клас

СУ „Св. св. Кирил и Методий“ гр. Смядово

**МОЕТО УЧИЛИЩЕ - ПРЕДИ И СЕГА**

 Казвам се Кристиян Янакиев. Ученик съм в четвърти клас. Уча в училище „Свети свети Кирил и Методий”. То се намира в град Смядово. Моето училище носи името на светите братя Кирил и Методий, създатели на славянската азбука.

 Преди извънредното положение часовете ни бяха от 8.00 до 13.00 часа в класната ни стая. Моята госпожа се казва Радостина Божанова. Следобед си пишехме домашните от 14.00 до 17.00 часа с госпожа Йорданка Димитрова. Часовете ни бяха по 40 минути. Междучасията бяха по 10 минути, а голямото 20 минути. Тогава играехме футбол и народна топка. През учебната година участвах и в състезанията по математика и английски език. Беше весело и забавно да играем и учим заедно в училище.

 Сега, заради извънредното положение, учим чрез компютрите си. Часовете ни са по 20 минути, а почивките по 10 минути. Учебният ни ден започва в 9.30 часа. Учим до 12.30 часа с госпожа Божанова. Следобед сме от 14.00 до 16.00 часа с госпожа Димитрова. Хубаво е, че започваме по-късно и можем да си поспим. Липсват ми игрите с приятелите навън. Липсват ми и срещите с най-добрите госпожи.

 На 15 септември очаквам всичко да бъде както преди - да бъдем всички заедно в клас, да учим и да се забавляваме заедно.

Кристиян Янакиев 4а клас

СУ „Св. св. Кирил и Методий“ гр. Смядово

**Моето училище – преди и сега**

Казвам се Моника Бончева. От IVа клас съм. Уча в СУ „Св. св. Кирил и Методий“, гр. Смядово. Кирил и Методий са известни с това, че са написали славянската писменост.

Преди пандемията COVID-19 ние бяхме на училище по цял ден, учехме в екип, спортувахме много, времето минаваше неусетно. На открито играехме с целия клас на народна топка, футбол, криеница. Виждахме се всеки ден и се забавлявахме много. В класната стая се преподаваха уроци, провеждаха се презентации. Учебният материал се усвояваше най-добре, след като учителите ни го обясняваха. Имаше различни варианти на занимания по интереси, ходене на театър, организиране на спортни празници, участия в конкурси, състезания и еднодневни екскурзии.

За жалост, обаче, се наложи да забравим за тези мигове. Всичко се промени. Въведено беше извънредно положение в страната. В началото всичко изглеждаше като продължение на ваканцията, нужно беше време, за да се уточни как и по какъв начин ще се провежда онлайн обучението в домашни условия. Така се наложи да учим дистанционно, чрез осигуряване на интернет, постоянна видео връзка и ползване на електронни учебници. Създадохме група на класа и се регистрирахме в различни платформи. Там госпожата ни запознаваше с новите уроци, решавахме тестове и задачи онлайн. От една страна този начин за мен осигурява повече самостоятелност при ученето, запознаване с нови за мен средства за общуване, учебните часове са намалени, но от друга страна представлява трудност за развитието ми като личност. Необходимо е да се осигури техника и за децата, които са социално слаби и не могат да учат онлайн. Принудени сме да бъдем дисциплинирани и да спазваме препоръките в борбата с коронавируса, тъй като преди всичко най-важно е нашето здраве и здравето на всички около нас.

С нетърпение очаквам 15 септември 2020 г. и всички отново да бъдем заедно в класната стая.

Моника Бончева 4а клас

СУ „Св. св. Кирил и Методий“ гр. Смядово

**МОЕТО УЧИЛИЩЕ – ПРЕДИ И СЕГА**

 Аз уча в град Смядово. Моето училище се казва СУ „Св. св. Кирил и Методий” и носи името на създателите на славянската азбука.

 Преди пандемията учихме добре. Когато започне часът, всички сядахме и започвахме да учим. Часовете минаваха лесно. Мои съученици ходеха на състезания, конкурси, олимпиади. Имаха отлични резултати. Когато бяхме в междучасия, играехме на забавни за нас игри. Понякога играехме на телефоните си. Но играехме на тях, когато е по-студено, а при топло време играехме навън - на криеница, гоненица, волейбол и други. Момчетата играеха на футбол. Госпожата не даваше да играем на телефоните си, но ние продължавахме да ги използваме. Тя гледаше да наблягаме на уроците и ние го правихме. Когато си говорехме със съучениците, много обичахме да си споделяме смешни неща. Даже понякога си казвахме гатанки. Чувствах се много добре когато съм сред приятели.

 Но, за съжаление, по време на извънредното положение се наложи да учим от телефоните. В момента си учим уроците малко по-трудно отпреди. Трудно ни е, защото госпожата не е при нас. По-лесно е когато ни обяснява в училище. Сегашното ни учене е по-различно. Ето например физическото възпитание и изобразителното изкуство като предмети е трудно да бъдат присъствени, обаче трябва да се учат. Понякога се е случвало да не чуваме нищо по време на разговор. Някои мои съученици, не могат да се включат навреме, защото им е бавен интернетът или има друга техническа причина.

На 15 септември нямам търпение да се срещна с моите любими учители, да се запозная с новите си преподаватели и да започне новата учебна година с нови и полезни знания. Нямам търпение да разлистя новите си учебници и да се впусна с моите съученици в трудностите и предизвикателствата на пети клас.

Наталия Стилиянова 4а клас

СУ “Св. св. Кирил и Методий“ гр. Смядово

**Моето училище – преди и сега**

Аз съм ученик от 4 клас. Моето училище се казва СУ “Св. св. Кирил и Методий“ в гр. Смядово. То носи името на светите братя Кирил и Методий. Те са известни със създаването на славянската азбука.

В училище имам много приятели, с които прекарвах повече от времето си. С тях научавахме нови знания. Часовете ни минаваха много добре - със смях и малко усилия. Часовете ни бяха по четиридесет минути. По време на всички междучасия ние играехме футбол, имаше сърдити и щастливи. Госпожата не ни давеше да играем на телефоните, защото искаше да играем на чист въздух.

Нашето желание до някъде се сбъдна - да играем на телефоните. Да, но не на пълно, защото не играем на тях (телефоните), а учим. На мен ми харесва да учим дистанционно.

На 15 септември искам да видя моите приятели и да си взема моята диплома за завършен 4 клас.

Николай Димитров Димитров 4а клас

СУ „Св. св. Кирил и Методий“ гр. Смядово

**Моето училище - преди и сега**

Аз съм ученичка от 4 а клас в училище СУ “Св. св. Кирил и Методий“ в гр. Смядово. Нашето училище носи името на светите братя Кирил и Методий, които са създали славянобългарската азбука.

Имам честта да съм ученичка в най-прекрасния клас, с класна, която е като наша майка. Справяме се добре с учебния материал и в случаите, когато имаме трудности, винаги до нас е госпожата - следват обяснения, упражнения и всичко е ясно! Участвахме в различни състезания, конкурси и тържества. С голяма радост отпразнувахме Коледа и Нова година. Щастливи и радостни получихме подаръци, с които ни изненадаха учителите ни. Междучасията са най-весели, защото тогава можем да играем, да си говорим, да споделяме, да се смеем. Често си правим импровизирани пикници-всеки носи по нещо за хапване, сокчета за пийване и е много весело. Щастлива съм, че имам такива приятели !

Обаче в момента нищо от това не се случва. Защо ли? Защото преди два месеца се появи вирус, непознат за човека. Казват, че този вирус е опасен, а и това е причината да не ходим на училище. Вече седмици наред сме под карантина и почва да ми става доста скучно вкъщи, но поне не пропускаме материала от училище. Учим чрез нашите телефони и лаптопи. Отначало правехме само тестове, защото си мислехме, че пандемията ще отмине бързо, но тя продължи. Сега усвояваме нови знания. Надявам се скоро да се върнем в училище. Наистина много ми липсват съучениците ми и нямам търпение отново да ги видя!

Вярвам, че наесен всичко ще е отминало и ще сме заедно в нашето любимо училище.

Пресияна Христова 4а клас

СУ “Св. св. Кирил и Методий“ гр. Смядово

**Моето училище – преди и сега**

 Аз съм ученичка от 4а клас. Училището, в което уча, се намира в град Смядово и се казва "Св. св. Кирил и Методий". То носи името на двама велики братя, които са създали нашата азбука.  Благодарение на тях и на нашите учители ние можем да четем и пишем.

 Преди пандемията бяхме на училище. Часовете ни започваха в 8:00 ч. и свършваха в 17:00 ч. Те минаваха много добре. Госпожата преподаваше уроците ни и всички разбирахме. Също така имахме много тържества и състезания. Някои от съучениците ми участваха в тях и имаха много дори успехи. В междучасията излизахме навън. Тогава играехме на народна топка, скачахме на въже, а момчетата играеха на футбол. Тогава се чувствах щастлива. Имах много приятели и бях със съучениците си.

 А сега съм вкъщи и учим дистанционно.  Часовете ни започват в 9:30 ч. и свършват в 16:00 ч.Чувствам се нещастна. Не се виждам със съучениците си и с приятели. Няма с кого да играя и да се забавлявам.

    На 15 септември искам всички да сме заедно. Да се върнем в класната ни стая.

                                               Рая Радославова 4 а клас

СУ „Св. св. Кирил и Методий“ гр. Смядово

**Моето училището - преди и сега**

 Живея в град Смядово. Уча в СУ,, Св. св. Кирил и Методий‘‘. Преди карантината стояхме пред бяла дъска и тогава разбирах уроците по- лесно. Беше по-забавно, защото можехме да играем навън с приятели на футбол и народна топка.

 Сега ми е по-трудно да разбирам уроците. Не ми харесва, че трябва по цял ден да сме на телефоните, за да учим.

 Надявам се наесен всички да се съберем в училище.

Теодор Илиев 4а клас

СУ “Св. св. Кирил и Методий“ гр. Смядово